Badanotis :: Últim ple de la legislatura, ple d'emocions\nÚltim ple de la legislatura, ple d'emocions\nVa destacar l'absència del cap de llista de CiU Ferran Falcó\nC. Bayo - 08/06/2011 06:01\nNo es va parlar durant el ple de cap aspecte transcendent. Aquest era el ple d'acomiadament dels que ja no hi seran de cara a la propera legislatura i això es va fer notar. Aplaudiments dels companys de partit i mostres de suport van ser la tònica dominant. I és què la següent legislatura tindrà noves cares. Deixen la cartera els regidors del PSC, Paquita Teruel, Roser Castillo, Araceli Cruz i l'Albert Tomàs i s'incorporen Desirée Garcia, Teresa González, Contxa Botey i Aniceto Ramírez. De CiU els canvis arriben en marxar Montse Juarez i pel que fa a ICV-EUiA, deixen la taula Carme Martínez i Màrius Garcia. També, un altre acomiadament emotiu el del regidor d'ERC amb fins ara representació al govern local, Mateu Chalmeta, que després del 22 de maig el seu partit va quedar fora de l'Ajuntament.\nTambé, a partir del ple d'investidura del proper 11 de juny, en el qual quedarà configurat el nou govern local de Badalona, hi hauran noves cares al Partit Popular. S'incorporen a aquesta nova etapa Rosa Bertran, David Gómez, Montserrat Salgado i Daniel Garcia, en lloc de Juan Ruiz com estava programat en un inici i després de que la següent en llista, Julia Sánchez també renunciara al lloc.\nAquests acomiadaments ho són per diferents qüestions, per jubilació, per quedar-se fora de les llistes del seu partit o per exemple a causa dels resultats de les eleccions. Tots els regidors que marxan van rebre la Venus de Badalona com a record i van parlar positivament del seu pas per l'Ajuntament de Badalona.\nA aquest ple extraordinari que es va fer ahir al matí va destacar la absència del candidat de CiU, Ferran Falcó, qui va deixar la seva cadira buida en concedir diverses entrevistes mentre s'aprovaven les actes pendents d'aquest últim mandat.\nSerra, dóna la cara\nEn finalitzar el ple, l'alcalde en funcions i candidat socialista, Jordi Serra, va oferir declaracions als mitjans de comunicació i va advertir de la "dificultat d'un govern del PP en solitari", donat que amb 11 regidors necessitaran l'ajuda de CiU per aprovar qüestions. També, però, va deixar descartada l'opció de fer una moció de censura contra Albiol. En referència a la postura de CiU de respectar la llista més votada a la ciutat, Serra va lamentar que CiU hagi "entregat" Badalona al PP "a canvi" de Barcelona i dels pressupostos de la Generalitat. I és que segons va afirmar Serra, Falcó podria haver començat l'alcaldia aquest mateix dissabte si des de CiU haguessin acceptat el pacte que els hi havien oferit des del PSC d'alternar l'alcaldia amb ells. També es va mostrar convençut de que el PP suavitzarà el seu discurs quan estigui al mandat i que el seu partit farà una oposició constructiva.\nRespecte a tot això, Falcó va manifestar a Com Ràdio que Badalona "no ha estat moneda de canvi" i que ell treballarà des de l'oposició.


El carrer de Sant Pere Més Baix enceta la segona fase d’obres\nRedacció | dissabte, 21 de juny del 2014, a les 10.30\nEl carrer de Sant Pere Més Baix estrenarà, d'aquí a nou mesos, bústies subterrànies d'escombraries, que s'afegiran a les existents. És una de les novetats de la segona fase de remodelació del carrer, en el tram que va des del General Álvarez de Castro fins al carrer dels Ocells. El primer tram de les obres va començar el juliol de l'any passat, i va posar fi a una llarga reivindicació dels veïns i comerciants de la zona. OSCAR AYBAR, president Unió de Comerciants de Sant Pere Més Baix "Si tallem el trànsit i permetem que la gent pugui passar on les voreres estan més estretes, la gent passejarà molt més tranquil·la". L'objectiu de la reforma de Sant Pere Més Baix és crear una via amb prioritat per a vianants, tot mantenint el sistema actual de circulació restringida de vehicles. Les voreres estretes es transformaran en una única calçada de granit. Després de la primera fase d'obres, al tram més proper a la via Laietana, les botigues del carrer fan un balanç positiu de l'increment d'activitat comercial. XAVIER QUINTANA, encarregat Quintana Esports "La gent es para potser més, però el millor és que quan es feien les obres es van obrir sis botigues entre aquest tram de via Laietana i Álvarez de Castro". CATALINA SAMSÓ, botiguera Llenceria Santa Caterina "Ha donat més vida al carrer, perquè la gent es passeja, va mirant". Amb un pressupost de dos milions i mig d'euros, l'Ajuntament preveu que la nova imatge de Sant Pere Més Baix harmonitzi amb la resta de carrers de la zona de Santa Caterina i Sant Pere. MERCÈ HOMS, regidora de Ciutat Vella "És un carrer tradicionalment molt comercial, molt de pas, de connectivitat entre la Ciutat Vella i l'Eixample. Per tant, era evident que necessitava una reurbanització i posada al dia". El maig de l'any que ve aquest tram de carrer tindrà nous bancs de fusta i arbres, així com millores a les instal·lacions del clavegueram i l'enllumenat.\nCom ja es va fer l’any passat a la primera fase, en el tram entre la via Laietana i el carrer del General Álvarez de Castro, ara s’instal·larà nou mobiliari urbà, com pilones, papereres, arbrat i xarxa de reg i de clavegueram en la resta del carrer. El sistema d’enllumenat es renovarà en alguns punts i el cablejat present a les façanes es soterrarà. També les actuals voreres estretes del carrer es transformaran en una única calçada de granit, per tal de donar prioritat d’accés als vianants. El trànsit de vehicles continuarà amb el sistema actual de restricció horària.\nEls efectes de la primera etapa d’obres a Sant Pere Més Baix ja són visibles. Els comerciants han notat un increment considerable d’afluència de clients locals i turistes a la zona. Aprofitant la remodelació del tram, fins a sis nous establiments han obert portes recentment.\n— obres — remodelació — zones de vianants\nS’acaben les obres de remodelació de la plaça d’Eivissa\nLa biblioteca de Montbau, tancada per obres\nTorre Baró estrena la nova plaça de l’Eucaliptus\nEl jutge ordena la posada en llibertat de Sergi Rubia, el casteller empresonat per Can Vies\nEs dupliquen les cerimònies laiques en els tanatoris barcelonins\n520.000 vehicles sortiran de l’àrea metropolitana en un pont de Sant Joan amb vaga de Bombers


CASAL D'ESTIU "ESPERIT OLÍMPIC 2021" – Casal d'Estiu del l'Escola Els Pins de Cornellà del Llobregat\nCasal d'Estiu del l'Escola Els Pins de Cornellà del Llobregat\n30 de julio, 2021 2 de agosto, 2021 ~ casalestiuelspins\t~ Deja un comentario\nAvui ha estat el nostre últim dia de casal i hem tingut una setmana plena d’activitats, aigua i UNIÓ.\nDesprés de treballar el valor de la superació, la igualtat, la salut, l’esportivitat i la unió ens hem adonat que totes estan entrellaçades entre elles. A més tot el que hem viscut ens ha fet entendre la importància d’aquests valors. I que gràcies a la Unió dels monitors i infants aquestes cinc setmanes han estat possible.\nGràcies a tots els participants per haver-ho fet possible.\nUs deixem un recull de fotos (Fent un Clic, trobareu les fotos de tota la setmana)\n28 de julio, 2021 ~ casalestiuelspins\t~ Deja un comentario\nVa ser una setmana curta, però això no ens va impedir gaudir els dies que vam estar!\nLa mascota que ens va visitar ens va dir l’esportivitat és el que havíem de treballar. Així que ens vam posar per feina per a realitzar jocs i aventures! I encara que curt, ho vam gaudir moltíssim!\nUs deixem la fotos que vam fer:\n27 de julio, 2021 ~ casalestiuelspins\t~ Deja un comentario\nAquesta setmana ha estat un no parar! Una setmana plena d’energia i de molta activitat.\nLa mascota ens va dir que era la setmana de la Salut, així que vam estar fent activitats, manualitats i… ens vam anar d’excursió al Tibidabo tot el dia. Ho vam passar en gran! Caminar, atraccions i unes vistes de Barcelona increïbles.\nCliqueu per veure totes les fotografies d’aquesta setmana.\nSETMANA DE LA SUPERACIÓ\n13 de julio, 2021 13 de julio, 2021 ~ casalestiuelspins\t~ Deja un comentario\nDesprés d’una setmana molt intensa, aquesta setmana els atletes del casal d’estiu de Els Pins, han treballat el segon Valor que els i va dir la Mascota d’aquesta setmana, La Superació.\nDimecres van fer sortida a la platja, on per grups van fer unes gimcanes olímpiques molt ben parides i en arribar l’escola van tenir les seves medalles olímpiques amb la seva corresponent cerimònia.\nUs deixem un parell de vídeos molt animats i l’enllaç on podeu trobar les fotografies d’aquesta setmana.\n12 de julio, 2021 13 de julio, 2021 ~ casalestiuelspins\t~ Deja un comentario\nAquest any, l’eix de continguts del casal són Els Esperits Olímpics 2021.\nLa primera sortida del casal, vam anar a visitar el Museu olímpic i l’Estadi de Barcelona 92.\nVa ser una forma de començar el casal coneixent la història de les olimpíades, els valors que representen i quina va ser la mascota de Barcelona 92.\nAl final de la vista, van veure dues mascotes que els i van cridar molt l’atenció… Diuen que les havien vist a les samarretes del casal!\nVa ser la setmana de la Mascota de la Igualtat, vam fer decoració per l’escola, jocs d’aigua i moltes activitats\nCliqueu per veure les fotografies de la setmana!\n29 de junio, 2021 29 de junio, 2021 ~ casalestiuelspins\t~ Deja un comentario\nLes Mascotes ja estan aquí!\n21 de junio, 2021 ~ casalestiuelspins\t~ Deja un comentario\nLes nostres mascotes ja estan a Barcelona preparades pel casal d’estiu!\nDesprés d’un llarg viatge des de Tokio, han arribat cansades però amb moltes ganes de començar l’aventura de L’Esperit Olímpic 2021 amb totes vosaltres!\nLes Mascotes i l’equip del casal, us esperem amb moltes ganes de gaudir d’un estiu ple de valors i emocions!\nEns veiem dilluns 28!\nEncara no esteu inscrits al casal?\n25 de mayo, 2021 25 de mayo, 2021 ~ casalestiuelspins\t~ Deja un comentario\nSi encara no esteu inscrits, aquesta setmana entrem a la recta final!\nCorreu i no us quedeu sense plaça!\nLes nostres mascotes ja estan donant les últimes voltes per Tokyo i preparant maletes per arribar al casal d’aquest any!\nTenen moltes ganes de venir i ensenyar-vos cadascun dels valors de les Olimpíades!\n#casalscontrolplay #casalestiuelspins #esperitolímpic2021 #casalestiu\n5 de mayo, 2021 5 de mayo, 2021 ~ casalestiuelspins\t~ Deja un comentario\nJa estant obertes les inscripcions del Casal d’estiu “L’Esperit Olímpic 2021” de l’escola Els Pins! Del 5 al 14 de maig els alumnes de l’escola tindran prioritat per inscriure’s, a partir del 14 de maig, les inscripcions estaran obertes a tothom fins a exhaurir places!\nUs deixem l’enllaç per fer la inscripció telemàticament.\n622.61.33.93 / casals@controlplaysports.com\nPRESENTACIÓ “ESPERIT OLÍMPIC 2021” ESCOLA ELS PINS\nINFORMACIÓ NORMATIVA GENERAL CASAL ESTIU 2021 (ELS PINS)\nDia de sortida, visita al museu i l'estadi olímpic de Barcelona 92! Han conegut al Cobi i la mascota de Tòkio, diuen que s'assembla molt a una de les mascotes del casal! #casalestiuelspins #casalscontrolplay #museuolimpicbcn\nEsperit Olímpic 2021\nSETMANA DE LA UNIÓ 30 de julio, 2021\nSETMANA DE LA ESPORTIVITAT 28 de julio, 2021\nSETMANA DE LA SALUT 27 de julio, 2021\nSETMANA DE LA SUPERACIÓ 13 de julio, 2021\nSETMANA DE LA IGUALTAT 12 de julio, 2021


Inici » Notícies » Política i Economia » Política » 250 persones en la presentació de Súmate Vallès Occidental\n1 Març 2014 a 12:59\nVa comptar amb la participació de Carme Garcia i Eduardo Reyes\nEduardo Reyes en la seva intervenció // Foto: Àlex Callao\nAmb un discurs diferent i proper a les classes obreres, amb constants reivindicacions i crítiques cap al sistema polític de la transició espanyola. Són Súmate i ahir, al Centre Cívic de Can Rull, van aconseguir connectar amb gairebé 250 persones del barri i vingudes de tota la ciutat per presentar la secció local d’aquesta entitat al Vallès Occidental.\nAntonio Cuadrado va ser l’encarregat d’iniciar aquest acte, que va comptar amb l’actuació del grup de sevillanes de Can Deu i que va servir d’excusa per a que algunes persones que mai havien tingut oportunitat de sentir sobre la independència i en què els beneficia a ells ho fessin per primer cop. També va actuar Peret, que tot i no ser el famós Peret exponent i mestre de la rumba catalana, va aconseguir animar als espectador amb un ritme simpàtic i reivindicatiu.\nGabriel Rufián: “podem ser una generació que demostri que es pot guanyar”\nGabriel Rufià va explicar motius professionals però també personals per demanar la independència. Graduat social de 32 anys i amb arrels de Jaen s’ha trobat que a la feina, on ofereix assistència i consells als treballadors del sector hidrometàl·lic, poc a poc les preguntes de sempre (horaris, sous, beneficis…) han anat passant a ser preguntes sobre una hipotètica independència: “Mola gent s’apropava per a preguntar-me que passava amb la seva nòmina, l’IRPF…”. Rufián va voler explicar que el procés d’independència no l’estaven fent els partits polítics, sinó una societat civil, els que va nomenar els d’abaix i que estan fart dels que controlen el poder. Per Rufián tots els andalusos i gent procedent de la resta de l’Estat i que ara viuen a Catalunya han guanyat en identitat: “Estaran aquí defensant la dignitat. Els catalans tenen a l’ADN la derrota, la cessió en favor de l’estabilitat. Nosaltres podem ser una generació que demostri que es pot guanyar”.\nPaco Martínez“la dreta voldrà jugar i imposar les seves regles”\nPaco Martínez, socialista de tota la vida i procedent de la Federació Nacionalista de Catalunya, va començar la seva intervenció amb un record d’un dels primers congressos del PSOE, on es reconeix el dret a l’autodeterminació de les regionalitats i nacionalitats. Anys de decepcions amb el federalisme l’han portat a demanar la independència d’un país que “amnistia als seus vius. Però els morts segueixen a la cuneta”. Martínez va explicar que, mentre l’Estat espanyol costa cada any 2.251€ per ciutadà, un hipotètic Estat Català només costaria, de partida, 383€ l’any: “Hem de fer una revolució. Hem de fer una Constitució a la nostra mesura. Hem de tenir present que la dreta voldrà jugar i imposar les seves regles.”\nEduardo Reyes: ”Sabem perfectament que el futur és nostre si l’anem a buscar”\nVa ser el torn d’Eduardo Reyes, President de l’entitat Súmate. Desprès d’un breu repàs al seu passat, on va recordar la lluita de drets i la pèrdua d’aquests, Reyes va reconèixer que, desprès de tants anys i tot i no haver nascut aquí “la meva terra també és Catalunya” al mateix temps que deia que “ens sap molt greu veure que els nostres nets tenen un futur molt negre pel centralisme. Un govern, o un rei, el poden treure les persones si aquests s’ho proposen. Però l’Esperança no ve sola”. Reyes va fer una intervenció curta, molt marcada per la necessitat d’actuar i de treballar per aconseguir un nou país socialment just: “Tots serem responsables que a qualsevol persona que ens trobem explicar-li que no estem aquí per a aconseguir millores a nivell particular. Sabem perfectament que el futur és nostre si l’anem a buscar” va concloure.\nCarme Garcia: “El procés d’independència no pot ser un nou trauma”\nCarme Garcia, regidora d’ICV a l’Ajuntament de Sabadell, va obrir el calaix del seu passat, quan vivia a Extremadura i va haver de viatjar a Catalunya amb la seva família per aconseguir una vida millor: “Va ser un viatge de més de 24h i els meus records són d’olorar molt a menjar. Els meus pares mai se n’han penedit. La meva identificació amb Catalunya és exactament la mateix amb Extremadura”.Segons Garcia, “es parla poc del trauma (d’haver de canviar de vida). El procés d’independència no pot ser un nou trauma”.\n“La independència no té res a veure amb classe social, procedència o ideologia. Em considero d’esquerres i és per aquest motiu que crec que la independència pot ser beneficiosa” va remarca. Carme García va explicar que l’esquerra s’estava equivocant no abanderant encara més l’independentisme perquè, segons ella, permetria decidir des de Catalunya cap a on va la solidaritat, que sempre existirà d’una manera o altre. També va remarcar que una Catalunya independent tindria més propera una hegemonia d’esquerres. Segons Garcia un nou país pot fer un “Estat amb més justícia social, que ens col·loqui en una posició de ser més, millors i més preparats com a persones”.\nDesprès d’una breu intervenció de Lluís Cabrera, on va defensar que la rumba catalana forma part de la cultura pròpia des del 1850, Andres Bolado, membre del Sindicat Andalús de Treballadors (SAT), va explicar que les polítiques actuals estan fent patir molt a la gent d’abaix: “Més de 2 milions de persones van emigrar amb les maletes penjades i plenes d’il·lusió i van haver de patir molt per a complir els seus somnis. El nostre poble no pot passar gana i entrarem les vegades que faci falta” en referència de les entrades i ‘expropiacions’ d’aliments efectuades a Andalusia.\n“Ells que estan allà al Parlament envolicant-se amb la bandera són els mateixos que van matar les nostres famílies i que segueixen enterrats les cunetes” va concloure Bolado.\n#Andalusia #Catalunya #dret a decidir #independència #Política #Súmate


Contra el mur dels prejudicis\nAquest dimarts, el procés obert al Tribunal Suprem contra els independentistes catalans entra en el període d’exposició dels arguments de la defensa. En contrast amb les elucubracions narratives de...\nLa política és una activitat en què els principis ètics formen part de l’equipatge, però de vegades, si el fato no està ben ordenat, costa de trobar-los. Si passem de la política als partits,...\nI el meu vot?\nA Dos quaderns inèdits (Ed.Bromera, 2004), que aplega un parell de dietaris que van sobreviure a la voluntat de l’autor, Joan Fuster cita el filòleg orientalista mallorquí Joan Mascaró per parlar...\nLes àvies desobedients\nEntro en una de les biblioteques del meu barri amb la idea de trobar-hi l’assaig sobre desobediència civil que l’escriptor i filòsof americà Henry David Thoreau va escriure a mitjan segle XIX i...\nRecorden Iñigo Montoya? Els el cito perquè la seva actitud és la del president Puigdemont. No només davant l’Estat espanyol. També a Europa. Fa pocs dies, amb els resultats a la mà, Puigdemont...


Pension Altenbeck & Ferienwohnung Chalet Winterberg Alemanya - Ofertes d'hotels amb els MILLORS DESCOMPTES EN LÍNIA Fer un comentari al lloc web\nPension Altenbeck & Ferienwohnung ChaletApartamentAm Bergelchen 57, Niedersfeld, Winterberg, Alemanya, 59955 - Veure al mapaExcel·lent8,6Basada en111comentarisPension Altenbeck & Ferienwohnung ChaletVeure més fotosVeure més fotosVeure totes les 27 fotosMolt bona ubicació 8,5Veure al mapa8,5UbicacióParticularitats que li encantaranbalcó/terrassa\nSobre l'allotjamentDescripcióTant si es tracta d'un viatge de plaer com si és de negocis, Pension Altenbeck & Ferienwohnung Chalet és una elecció d'allotjament magnífica quan visiten Winterberg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. No és menys excepcional el fàcil accés que té l'hotel a les incontables atraccions i llocs d'interès de la ciutat com Club de Golf Winterberg. Pension Altenbeck & Ferienwohnung Chalet ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, habitació familiar, s'admeten animals de companyia, caixer automàtic a l'espai. L'ambient de Pension Altenbeck & Ferienwohnung Chalet es reflexa en cada habitació. calefacció, escriptori, mini bar, balcó/terrassa, aparell de televisió són només algunes de les comoditats a la vostra disposició. L'hotel ofereix meravelloses instal.lacions d'oci com sauna, esquí, pesca, solàrium, pistes de tennis que faran de la vostra estada una experiència inoblidable. Pension Altenbeck & Ferienwohnung Chalet és la vostra destinació si buscau allotjament de qualitat a Winterberg.Mostrar mésCaracterístiquesAccés a InternetWi-Fi gratuït en totes les habitacions Serveis i comoditatszona de fumadors Accéss'admeten animals de companyia Disponible a totes les habitacionsbalcó/terrassaempolles d'aigua de cortesiaTV satèl•lit/cablecalefaccióplat de dutxa Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar més


Una allau sorprèn tres esquiadors a Naut Aran — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / Una allau sorprèn tres esquiadors a Naut Aran\nRisc d'allaus actual (ICGC)\nTres esquiadors s'han vist implicats aquest dimecres al migdia en una allau al municipi de Naut Aran. Un d'ells ha quedat atrapat per la neu, però els equips d'emergències ja l'han pogut rescatar.\nSegons ha informat la Direcció General d'Emergències, l'avís de l'incident s'ha rebut cap a 3/4 d'una del migdia des de la zona del Tuc de la Llança, a l'entorn del sector Bonaigua de l'estació de Baqueira Beret. Per causes que s'estan investigant, en aquell punt s'ha originat el despreniment de neu mentre els tres esquiadors l'estaven travessant. Al lloc dels fets s'hi han desplaçat efectius dels Pompièrs d'Aran i dels GRAE dels Bombers de la Generalitat, amb el suport d'un helicòpter i de la Unitat de Muntanya dels Mossos d'Esquadra.\nL'aficionat que havia quedat atrapat ha estat traslladat pel SEM per rebre atenció mèdica. Inicialment ha estat atès a l'Espitau de Vielha, però després ha estat derivat a l'Hospital Arnau de Vilanova de Lleida. Els altres dos implicats han patit ferides lleus.\nAl mateix entorn de Baqueira, el passat 26 de gener ja hi va haver una altra allau que, en aquell cas, va causar la mort d'un esquiador, de 31 anys i veí de Barcelona, que estava en una zona fora de pistes.\nRisc d'allaus de 3 sobre 5\nSegons el butlletí actualitzat de l'Institut Cartogràfic i Geològic de Catalunya, aquest dimecres el risc d'allaus a l'Aran i al nord del Pallars Sobirà és de nivell 3 sobre 5, per la qual cosa es recomana evitar les activitats de neu fora de les zones controlades. A la resta de vessants (Ribagorçana-Vall Fosca, Pallaresa, Perafita-Puigpedrós, Cadí-Moixeró, Prepirineu i Ter-Freser), el perill és ara mateix de 2 sobre 5.


Alba Pau: «Vaig prometre que si els elefants es movien, faria un conte» - Diari de Girona\nAlba Pau: «Vaig prometre que si els elefants es movien, faria un conte»\nLa gironina Alba Pau té des de fa anys el restaurant Can Pau, a Eivissa, però troba temps per embolicar-se en qualsevol projecte solidari · És la responsable del conte «Moshi» -escrit per Meritxell Rius i il·lustrat per Paquita Boned- que neix d'una curiosa història · Els diners de la venda del llibre són per a nens afectats de càncer\nalbert soler girona 10.07.2019 | 00:05\nEl llibre neix quasi d'una promesa feta a uns elefants?\nRes de quasi, neix d'una promesa. Vaig enviar 300 bicicletes a un orfenat de Moshi, a Tanzània, i un cop fet vaig pensar: missió acomplerta. Però res d'això. Era obligatori que el contenidor tornés amb el mateix vaixell, però uns elefants bloquejaven la carretera. Jo deia: que els treguin d'aquí. I em responien: «No podem, són sagrats». Vaig prometre que si es movien, faria un conte solidari per a nens amb càncer. Es van moure just a temps perquè poguéssim arribar al vaixell.\nPerò no l'ha escrit vostè.\nEl vaig començar a escriure, però em sortia quasi una Bíblia, massa llarg i amb un vocabulari no adient per a nens. Com que m'agradaven els contes de la Meritxell Rius, li vaig telefonar i em va venir a veure. De seguida ens vam posar d'acord, i a més vaig descobrir que era filla d'una amiga meva que havia mort de càncer. Quan em va dir qui era la seva mare, no m'ho podia creure. Semblava màgia.\nPotser els elefants sabien el que feien i la van empènyer a la campanya.\nHe, he, realment aquest conte ha sigut màgic, s'han donat moltes coincidències. I a més, he descobert molta gent solidària.\nJa la devia descobrir quan recollia les bicicletes.\nI tant, sempre recordaré un senyor que havia comprat una bicicleta per a la seva dona, però ella va morir, i ens la va donar. La Policia Municipal i la Policia Nacional també ens en van donar de robades i no reclamades. O gent jove. I senyores que trucaven per donar-nos 10 euros, o 5. Molts pares ens han felicitat perquè els seus nens van anar fent guardiola per a nosaltres. I totes les discoteques d'Eivissa van comprar bicicletes per donar-nos-les.\nPerquè després diguin que la nit eivissenca és frívola.\nGens frívola, estic sorpresa de com de solidària és la gent. Les més de 300 bicicletes que vam aconseguir les va pujar al contenidor el personal de Pachá. I Space -ara ja tancada, però era la més grossa d'Eivissa- va col·laborar sempre en les meves mogudes solidàries.\nTornem a «Moshi», on explica la seva història amb els paquiderms.\nEls diners d'aquest conte van per a oncologia infantil. A Eivissa no n'hi ha, però a pediatria hi ha una planta de nens amb càncer. Els adults amb càncer s'han de desplaçar a Palma, Barcelona, València...i la Seguretat Social paga un bitllet. Però un nen amb càncer viatja amb els dos pares. Doncs bé, aquest bitllet de més el paguem nosaltres gràcies a Moshi. També paguem les despeses a una mare soltera, el fill de la qual té leucèmia. És a dir, paguem tot allò de què no es fa càrrec la Seguretat Social.\nI tot gràcies a aquells elefants...\nEfectivament. A més, els diners recaptats es guarden en un compte corrent al qual només té accés el cap de Pediatria de l'hospital d'Eivissa. Ningú més, ni tan sols jo.\n«Moshi» ha començat a caminar més enllà de les illes Balears?\nEn llibreries de Girona i Banyoles es pot trobar. Aviat també a Madrid, perquè el conte hi és també en castellà. Fins i tot una senyora el vol traduir a l'alemany, pagant ella. En principi n'hem editat 3.000, i de moment hem fet ja 10.000 euros.


Federación Catalana de Voleibol - Tienda Online FCVb - Equipación de voleibol - Material para voleibol - Noticias - General - Èxit absolut del Campus de Tecnificació de la Federació Catalana de Voleibol\nL’Hospitalet de l’Infant ha acollit aquesta darrera setmana el tercer Campus de Tecnificació que organitza la Federació Catalana de Voleibol en col·laboració amb l’Àrea d’Esports de l’Ajuntament de Vandellós i l’Hospitalet de l’Infant. Prop d’uns 50 infants, d’entre 14 i 17 anys, han pogut gaudir d’una setmana millorant la seva tècnica i tàctica amb grans professionals d’aquest esport.\nEls prop de 50 nens i nens que han participat al campus han realitzat un treball de tecnificació per tal d’aprendre noves tècniques i tàctiques que els ajudin a assolir un major rendiment, alhora que s’han divertit fent activitats de lleure al medi natural i vivint l’experiència de fer nous amics. Diàriament han treballat els principals elements del joc, com l’atac, la defensa o la recepció, en els tres entrenaments diaris que s’han dut a terme, a part de les sessions teòriques amb visualitzacions de vídeo.\nAquesta edició, degut a la gran demanda que ha tingut el Campus de Tecnificació, més de 80 sol·licituds, s’han ampliat les 36 places inicials a gairebé al doble per poder encabir la gran quantitat d’infants que ja tenen una implicació i voluntat de millora en aquest esport. Per aquest motiu, la Federació Catalana de Voleibol es planteja oferir un torn més de cara a l’any vinent.\nA part de l’experiència de passades edicions, el campus compta un personal tècnic sobradament qualificat en aquest sentit. Entre els membres del cos tècnic destaca Oscar Novillo, com a director del Campus, i que també és gerent esportiu de la Federació Catalana de Voleibol amb un llarg historial d’èxits com els 5 títols de lliga, 3 Copes i 3 Supercopes d’Espanya, entre d’altres.\nAltres membres del cos tècnic han estat entrenadors i jugadors de les màximes categories del voleibol espanyol i entrenadors de les seleccions catalanes. Aquest any s’ha comptat amb la presència, entre d’altres, de Xavier Perales, i Meri Alsedà. Perales, ha estat responsable tècnic de l’AEE Escola Pia Granollers i Director Tècnic del CV Sant Quirze, a més de Seleccionador de Costa Rica al 2011 i 2012. L’argentí també compta amb una dilatada experiència com a primer entrenador d’equips de Superlliga 1 femenina como Haro Rioja o CVB Barça. La catalana Meritxell Alsedà ha passat la major part de la seva trajectòria professional a Club Voleibol Haro on ha estat Responsable tècnica de les categories inferiors des de 2013, moment en que va deixar l’activitat professional com a jugadora. Alsedà va ser jugadora internacional absoluta amb Espanya i de Superlliga femenina amb Haro Rioja Voley, CV Ciutadella i l’Asterix Kieldrecht belga.\nEls participants al Campus de Tecnificació, que han pogut gaudir de classes magistrals de grans professionals del voleibol, procedeixen de diversos clubs d’arreu de Catalunya, amb una gran presència de jugadors del DSV CV Sant Cugat, l’AE Carles Vallbona, el CVB Barcelona. Així, un cop finalitzades les tres setmanes d’estades i el Campus de Tecnificació es posa punt i final a una campanya més d’estiu de voleibol per als més petits que va començar el passat 2 de juliol.


4 idees de regals pels més gourmets — Notícies — Mercat del Lleó de Girona\n4 idees de regals pels més gourmets\n8 / des. / 2021\nNo sempre és fàcil encertar-la a l’hora de fer regals. Per això avui et portem quatre idees de regals ideals per aquella persona gourmet de la teva vida. Perquè els regals fets amb amor són els que més conten!\n1. Pack amb selecció de formatges\nQuan t’agrada el formatge t’agrada MOLT. És per això que un bon regal per algú que coneguis que li agradi el món dels formatges és fer-li una selecció de formatges, ja sigui optant per varietats de la terra o fins i tot introduint-hi algun tipus de formatge francès, italià o anglès.\nAl Mercat hi tenim autèntics experts en formatges. Per exemple, a la Formatgeria de Girona (parada 203), hi tenen formatges d’arreu. També t’aconsellem que passis pel Petit Productor (parades 56, 57, 58, 59) on, a més, et podran informar sobre visites guiades al corral i tastos de formatges al Mas Alba, on es produeixen el seu propi formatge.\n2. Lot de vi\nUna altra idea que, a més, és molt combinable amb la proposta dels formatges, és regalar un lot de vi. Si a la persona a qui li fas el regal li agrada el vi, segur que l’encertaràs. A Vins, caves i licors DIVÍ (parades 45 i 46) et poden aconsellar la mar de bé.\n3. Selecció d’especies\nSi el que busques és fer un detall original per algú molt gourmet una proposta interessant és regalar una selecció d’espècies. Pot estar molt bé informar-te de quin tipus de recepta pot preparar amb cadascuna d’elles per ajudar a aquesta persona a treure el màxim rendiment d’aquests productes.\n4. Selecció de cafès o tes\nA l’Àvia Marieta (parades 164 i 167) en saben un munt. És per això que, si coneixes algun amant de l’hora del te o algú que no pugui viure sense cafè una bona idea és venir al Mercat i preguntar-los-hi sobre les varietats que tenen i que t’aconsellin per fer un pack ideal per coffee o tea-lovers.


3.000 ciclistes professionals i aficionats comparteixen la Marxa Cicloturística Terra de Remences - Olot TelevisióOlot Televisió\nÚltima actualització 13 maig 2013\nDiumemnge va celebrar-se la XVI edició de la marxa cicloturística Terra de Remences amb un habitual èxit de participació. Tres mil ciclistes han completat les marxes llarga i curta plantejades des de l’organització. A la prova hi han participat esportistes d’elit com Marc Coma, Maverik Viñales o els medallistes olímpics Carles Torrent i Albert Gelis, que han completat la marxa en tàndem.\nAquest diumenge al matí s’ha celebrat la XVI edició de la marxa cicloturística Terra de Remences. Com ve essent habitual en les últimes edicions, l’organització ha tancat les inscripcions amb la xifra de 3.000 participants i es van completar als pocs dies d’anunciar el període d’inscripció. La sortida va tenir lloc a les 8 del matí. Els primers ciclistes participants a la marxa curta arribaven a la meta a tres quarts d’11, mentre que els de la llarga arribaven al migdia.\nEn aquesta edició de la Marxa Terra de Remences també hi han participat esportistes de renom, com els pilots Marc Coma i Maverik Viñales, l’entrenador de porters del Futbol Club Barcelona Juan Carlos Unzué, o el ciclista Carles Torrent, medalla de bronze en persecució per equips de ciclisme en pista dels Jocs Olímpics del 2004. Aquest any, Torrent ha decidit preparar-se per competir en ciclisme en tàndem juntament amb el nedador Albert Gelis, medalla de plata als Jocs Paralímics del 2004 en 4 x 100 Relleus Estils. Els dos esportistes han fet el recorregut curt de la marxa amb tàndem. Els ha servit per preparar-se per als Campionats d’Espanya de tàndem, que se celebren la setmana que ve a Múrcia.\nLa marxa va transcórrer ahir amb un únic incident destacat, el que va protagonitzar un participant quan accidentalment va sortir-se de la via a falta de cinc quilòmetres de la meta d’arribada. El ciclista va fer-se ferides de consideració i va ser traslladat a l’hospital Josep Trueta de Girona.


Carta oberta al delegat del govern, senyor Josep Enric Millo Rocher | Reusdigital.cat diari de Reus. Notícies i actualitat del Camp de Tarragona\n25 de Maig de 2018, per Jordi Vinyals\nLlaços grocs a la Selva del Camp\nEl dimecres, 23 de maig, vam rebre a l’ajuntament un escrit seu en el qual feia referencia al principi de neutralitat de les administracions en la gestió dels espais públics i la responsabilitat dels ajuntaments en vetllar per la convivència. Des de la meva pròpia responsabilitat de govern a l’ajuntament de la Selva del Camp, em permeto fer-vos les següents consideracions:\n1. Afirmar que determinades banderes, pancartes i símbols, corresponen a un o uns partits polítics concrets, és no voler acceptar la realitat d’un moviment ciutadà que supera l’àmbit de qualsevol opció política i que en exercici de la llibertat d’expressió, manifesta un desig o una protesta davant una situació que considera injusta.\n2. Podem està d’acord en l’afirmació que els espais públics són de tots els ciutadans, de tots, també d’aquells que no estant conformes en tenir polítics catalans a la presó o a l’exili.\n3. Vull manifestar-li amb certa satisfacció que, malgrat les provocacions de grups organitzats que venen de fora, en el nostre poble la convivència no s’ha vist afectada, no existeix cap ruptura. Tothom és lliure de manifestar les seves opinions de la manera que consideri, sempre amb respecte i tolerància.\n4. Em sorprèn que vulgui traslladar la responsabilitat de la tensió política entre Catalunya i Espanya als ajuntaments del nostre país. Responsabilitat que, al meu entendre, hauria de ser assumida per aquells que alimenten l’anticatalanisme des de partits que es fan dir “constitucionalistes”. El que hauria de preocupar-li és que aquest discurs anticatalà qualli en la societat espanyola i doni vots a les enquestes. Vots que arrosseguen als principals partits de l’Estat a endurir els seus posicionaments.\nDes de l’ajuntament vetllarem com hem fet sempre per la convivència, però crec honestament que des de l’Estat també s’hauria de fer alguna cosa per afavorir-la.\nJordi Vinyals és tinent d’alcalde de l'Ajuntament de la Selva del Camp\nBalsells alerta que les baixes de socis han minvat 'significativament' els ingressos del Reus Deportiu\nGanxet 26 de Maig de 2018\nmentir, treballeu per tot el poble, que es pel que esteu, o voleu que existeixi enfrontament entre el ciutadans, perquè es el que,os conve? Cuan tinguem un ferit o pitjo, sigui del costat que sigui, i pel ritme que porteu falta poc, a las hores tot seran excuses i llàgrimes, al temps, neu fen cas de un fuigit i un xenòfob veure que pasa. I que consti, als de allà son igual que,els de aquí. Tots miren pels seu interès personal


25è aniversari de l'AOECS\nAquest any del 5 al 8 de setembre, l’AOECS va celebrar el 25è aniversari a la ciutat d'Amsterdam, en la qual uns 29 països vam poder gaudir d’aquesta trobada. L’AOECS, és l’entitat europea que agrupa les associacions de celíacs a nivell nacional, de caràcter independent i sense ànim de lucre. La seva finalitat es representar a totes les associacions a nivell internacional, i particularment enfront a les institucions europees i a les internacionals. Entre els seus principals objectius podem trobar-hi el compromís per obtenir la màxima seguretat en l’etiquetatge de productes adaptats a les persones intolerants al gluten i afavorir el projectes multinacionals de recerca sobre la malaltia celíaca i la dermatitis herpetiforme a més de comprometre’s per el benestar social dels celíacs.\nCom cada any es fan una sèrie d’exposicions científiques juntament amb l’assemblea general, on es voten diverses propostes, entre les que cal destacar relatives a propostes per modificar la normativa comunitària, també recordem que es va acordar per majoria del països proclamar el 16 de maig com a dia internacional de la celiaquia.\nUna any més el nostre país hi va estar representat i vam poder compartir vivències, projectes amb altres països i treballs com el de les prestacions que tenen els celíacs en la la resta de països que teniu a la vostra disposició, activitats que es celebren a europa i de les que us anirem informant per si algú vol participar-hi, com per exemple la Expo de menjar sense gluten que es va fer a Alemanya entre d'altres.


Exposició Pompeu Fabra ~ Biblioteca Can Salvador de la Plaça - Calella\nExposició Pompeu Fabra\nPosted on 7.1.19 by Can Salvador de la Plaça\nL’exposició "Pompeu Fabra. Una llengua completa" presenta l’aportació de Fabra a la llengua catalana, el gran arrelament social de la seva figura i obra arreu de Catalunya i l’impuls a la llengua que va suposar el seu treball. És una exposició itinerant creada per la Direcció General de Política Lingüística i gestionada pels serveis territorials de Cultura i el Consorci per a la Normalització Lingüística, que s’ofereix en tres dimensions i en dues dimensions segons les necessitats de les organitzacions que vulguin acollir-la. També s’ofereix la possibilitat de cedir-ne el disseny a totes les institucions i organitzacions que tinguin interès a produir-ne un joc per a ús propi.\nDisseny expositiu: bpdisseny\nDisseny gràfic: Anna Jordà\nGuió i redacció de textos: Josep Penya\nAssessorament: Jordi Ginebra\nFont text http://llengua.gencat.cat\nAquesta exposició es complementarà amb la Xerrada "Fabra i Coromines. Amistat i cartes d'exili" del divendres 18 a les 10h. La xerrada anirà a càrrec de Josep Ferrer, director de la Fundació Pere Coromines i tècnic de l'Oficina de Català de Pineda de Mar.\nPosted in Exposicions Edit


Els metges de la UGT demanen que no es criminalitzi el col·lectiu | UGT Catalunya\nEls metges de la UGT demanen que no es criminalitzi el col·lectiu\nAvui hem pogut conèixer a través dels mitjans de comunicació el cas d’una doctora de l’Hospital Clínic de Barcelona que ahir va asseure’s als tribunals al costat de dos joves imputats per pressumptament matar a cops un altre noi a les portes d’una discoteca. La fiscalia atribueix a la facultativa una falta d’imprudència per no haver detectat que la víctima tenia una fractura en el crani. Després de donar-li l’alta, el noi va morir.\nEl Grup de Facultatius de la UGT de Catalunya es mostra en contra del tracte vexatori al qual s’ha sotmés aquesta companya de professió. Creiem que s’ha equiparat un pressumpte homicidi amb un pressumpte acte d’imprudència, amb les conseqüències psíquiques i de desprestigi professional que aquest fet, de ben segur, li comportarà.\nEvidentment, des del Grup de Facultatius de la UGT de Catalunya pensem que un possible error mèdic ha de ser investigat i esclarit, però mai es pot situar el professional al costat d’un pressumpte deliqüent.\nEl 13 de novembre, va aparèixer publicat amb nom i cognoms les dades d’una doctora que signà un informe mèdic d’una pressumpta transfussió de sang errònia a l’Hospital de Bellvitge. En aquest cas es vulnerà el principi de pressumpció d’innocència, perjudicant la relació de confiança amb els pacients i sense haver demostrat la seva implicació en els fets.\nAquest nou cas posa de manifest, una vegada més, la pèrdua total de respecte per la professió de metge. Des del Grup de Facultatius de la UGT de Catalunya reclamem que, des de tots els àmbits, es deixi de criminalitzar pressumptes errors mèdics que han de solucionar-se de manera individual i, per descomptat, mai compartint seient amb possibles homicides.\nSembla ser que manquen metges, però sent els professionals pitjor pagats d’Europa, els que suporten la ràtio de pacient més elevada de tot l’Estat i veient com comparteixen banqueta amb deliqüents comuns per un possible error mèdic, per al grup de Facultatius de la UGT de Catalunya resulta estrany que encara quedin metges col·legiats a Catalunya.


VALORS PER SUPERAR LA CRISI - eBook - Laie\nQuè pensen els nens sobre la crisi? Com afecta les seves vides? Es pot parlar ja d?una generació de catalans marcats per la crisi econòmica? Aquest primer estudi Mediterrània sorgeix en el marc del 9è Premi Pilarín Bayés de contes escrits per nens i nenes de primària (6-12 anys) que convoca cada any Editorial Mediterrània. El certamen permet donar veu a les vivències i inquietuds dels nens sobre temes d?actualitat; és per això que l?estudi porta el subtítol d?Escoltem els nens. A partir dels més de 1.200 contes presentats al premi, Gregorio Luri (filòsof i pedagog) ha extret una sèrie de conclusions sobre els valors que els nens creuen que s?han d?imposar per tal de superar la crisi. El lema que ho resumeix tot és «Mai més gastarem el que no tinguem»; a banda destaquen una sèrie de canvis d?hàbits que fomentin la solidaritat, l?educació, el consum, la responsabilitat i l?esforç.


Ens quedem a casa | Jesuïtes Catalunya\nPer guanyar entre tots la pandèmia, convé que ens distanciem els uns dels altres\nEns quedem a casa, però l’activitat no s’atura. El coronavirus ens obliga a posar distància entre nosaltres, però també ens ha fet més evident que mai la necessitat d’estar connectats, de compartir, de tenir cura els uns dels altres.\nÉs per això que durant aquests primers dies de confinament, des dels nostres centres i institucions es van creant i posant en marxa iniciatives per ajudar, amb les limitacions que tenim, a mantenir una certa quotidianitat, a ser més conscients del moment que vivim, a tenir presents i seguir al costat de les persones més vulnerables o a acompanyar moments de pregària i interioritat. Mirarem d’anar-vos acostant a aquestes iniciatives des d’aquesta mateixa pàgina web i els nostres perfils a facebook i twitter.\nDes de la Cova Sant Ignasi de Manresa, el jesuïta i col·laborador de Pregaria.Cat, David Guindulain, ens fa notar que “avui se’ns demana, que anem més enllà del que enteníem amb la paraula nosaltres. Resulta paradoxal però, per guanyar entre tots la pandèmia, convé que ens distanciem els uns dels altres,… Estàvem vivint en una confusió aglomerada, però ara urgeix l’aïllament respectuós”. Per això, ens diu, “tot d’una el nostre de la pregària que ens va ensenyar el mateix Jesús, pot agafar un nou sentit. Aquest nosaltres que tenim el mateix Pare, són aquells tan vulnerables com jo”.\nEns suggereix que en la distància d’aquests dies hi veiem una oportunitat de fer-nos més conscients. “Conscients, en primer lloc, que l’encontre més afectuós passa per la distància saludable. Conscients, també, que aquesta desacceleració ens possibilita parar atenció a les coses més senzilles, a les persones més properes i, el que és més important, a la pròpia interioritat, que potser no visitàvem de feia temps”.\nActivitats ajornades i/o suspeses per la COVID-19


Foc a una classe de l’institut Les Cinc Sénies – Les Cinc Sénies Report\nRevista Escolar Digital · Mataró\nFoc a una classe de l’institut Les Cinc Sénies\nnovembre 12, 2020 desembre 4, 2020\nEl meu punt de vista/Opinió\nFa unes setmanes es va detectar foc a una classe de 3r de l’institut LCS i, segons es diu, va ser intencionat\nA nosaltres ens va semblar divertit, no mentirem, però per a un alumne de la nostra edat aquesta acció ha estat molt irresponsable i irracional.\nVa passar de cop: estàvem entre classe i classe, l’alumne va agafar un pot d’alcohol, el va posar a la taula, a continuació va agafar un encenedor -d’un origen que desconeixem- i va calar foc: tothom aixecat i rient, alguns en xoc… Però gràcies a un nen, després d’intentar apagar el foc ho va aconseguir.\nMinuts més tard, es va alertar a la professora que estava escrivint un guió a la pissarra i va començar a cridar preocupada i enfadada. Després van venir més professor i la situació es va posar una mica tensa.\nFotografia extreta d’unplash.\nMés tard, se’ns va explicar que el causant de l’incendi havia estat expulsat, cosa que ens sembla una mica exagerat, ja que no va causar mal a ningú ni va fer malbé la taula ni cap altre objecte.\nCreiem que el més raonable hagués estat un parte.\nEva, Eloy i Jan.\nAvui explicarem com segrestar a nens petits per tal que després puguem posar-los ben grassos i\nEncarem la recta de final de curs\nEstem a punt d’acabar l’institut i hem de fer l’últim pas per avançar a 4t d’ESO.\nBlai Corpas: El segon vídeo ja es va fer molt viral i no vaig saber com controlar-ho gaire\nBlai Corpas, un influencer que es va donar a conèixer a “tiktok” a través de vídeos\nHuman Bodies, una exposició de cossos humans dissecats\nEl passat dimarts 20 d’abril tot el grup de 3r d’ESO de Les Cinc Sénies va\n‘La casa de papel’, el fenomen\n‘La casa de Papel’ és una sèrie espanyola que s’ha convertit en una de les majors\nÉs bo prohibir els jocs violents per als infants? Editor/a RED\nNormalització dels transtorns psicològics a la infantesa Editor/a RED\nLa qualitat d’aigua a les llars Editor/a RED\nEls infants tenim privacitat a les xarxes socials? Editor/a RED\nLa importància de la mobilitat sostenible Editor/a RED


DEL JULIOL DEL 2010 AL SETEMBRE DEL 2012. I ELS TEMPS QUE HAN DE VENIR. La República\nDEL JULIOL DEL 2010 AL SETEMBRE DEL 2012. I ELS TEMPS QUE HAN DE VENIR.\nLa realitat és que des que Convergència i Unió van guanyar les eleccions, el govern de la Generalitat i el seu President no han fet més que retallar i retallar […]\nCartes dels lectors 21/09/2012\nLa realitat és que des que Convergència i Unió van guanyar les eleccions, el govern de la Generalitat i el seu President no han fet més que retallar i retallar perquè les arques de la Generalitat estan a la corda fluixa. La situació en què s’ha trobat (donada la crisi econòmica) és la pitjor que podien trobar-se, i governar així no és fàcil ni tampoc crec que a ningú li agradi.\nPotser algú pronosticava fa 3 o 4 anys que aquesta crisi no arribaria fins al 2012, però no ha estat així i, als catalans, dins d’Espanya, ens han escanyat més que a la resta de ciutadans de la resta de l’estat. Sembla que gaudir dels nostres diners és un impossible que el govern de Mas pretén posar-hi fi. No es tracta de que ens donin més diners de fora, no. No és això! Es tracta de que puguem tenir els nostres. Però per tenir un bocí més dels nostres diners, l’estat diu que ens els pot deixar, però compte amb la trampa: amb interessos (que tant els diners com els interessos haurem de tornar).\nLa situació és insostenible i el poble català ja fa anys que va començar a dir prou. Mai un estat del món ha tractat tant malament a uns ciutadans del seu territori com ho ha fet l’estat espanyol amb Catalunya, i per això els catalans ens hem cansat d’aquest menyspreu, tant econòmic com cultural que patim.\nÉs per això que el 10 de juliol de fa 2 anys, vam sortir al carrer per reclamar que allò que és nostre, les nostres coses, les decidim nosaltres, i no a 600 km de distància. Recordeu? Som una Nació, nosaltres decidim!! Però reclamar això tant bàsic i simple sembla que no ha servit de res.\nDos anys després, els atacs que hem patit per part del govern espanyol de torn (primer del PSOE i després del PP), ens ha fet esclatar. Ja no podem aguantar més, o morirem.\nI l’Onze de Setembre de 2012, un milió i mig de persones van preferir no anar a la platja, ni fer les seves activitats dels seus dies festius, per sortir al carrer a reclamar que el que ens cal és tenir un estat propi, perquè si es continua decidint allò nostre des de la distància, acabarem anorreats. Això que volem, agradi o no agradi es diu independència, i fa il•lusió a molts, i a d’altres no tant, pels seus lligams amb la nació espanyola. Malgrat això, tant impulsors com detractors tots sabem que amb un estat propi, de ben segur, viuríem millor.\nPerò el camí no serà fàcil. L’actitud del President Mas ha donat un tomb després de veure que tanta gent li reclama que acceleri un procés inevitable, però que ningú se l’esperava per ara mateix. Artur Mas el que ha fet aquest dies és demostrar que ha escoltat el poble català. El President ha jugat bé les seves cartes, i més tenint en compte que el dia 20 s’ha de reunir amb el president del govern espanyol per parlar i/o pactar un nou finançament pel nostre país. El pacte fiscal no anirà bé, tot i que si sortís bé, faria baixar del tren a molts manifestants del dia 11, i l’independentisme català tornaria a ser altre cop no tant majoritari, com havia estat anys abans. Però sortosament sabem que el previsible no al pacte fiscal d’en Rajoy, farà que l’Artur Mas es vegi bloquejat, i obligat a convocar eleccions la primavera vinent, per sortir d’aquest atzucac en que estarem ficats.\nEl President ha fet un pas de gegant amb el seu nou discurs, però caldrà veure si aquest nou discurs és simplement per estar fort davant Rajoy el dia 20, o si realment hi va de debò. I si hi va de debò, el recolzarem. Però ho hem de veure la primavera vinent, quan en el programa de CiU, s’hi inclogui -o no- l’Estat Propi com a eix central de supervivència del nostre poble.\nI si s’ha de construir l’estat, cal fer-lo ràpid. Perquè marejar la perdiu no ens donarà cap rèdit al nostre poble. No tindria sentit que un milió i mig de manifestants hagin sortit al carrer perquè d’aquí a 4 anys tot estigui igual. Però hem d’anar amb molt de compte, perquè la maquinària de l’estat encara no s’ha engegat, i hem d’estar preparats quan ens ploguin, una darrera l’altra, les accions hostils per part de l’Espanya més rància i arcaica, que a més no li agrada la democràcia.\nEls més important ara, és que el govern de la Generalitat ha de començar a preparar el país per la independència. I haurà de fer pujar al tren a les empreses catalanes que encara s’ho pensen. Aquestes també hauran de fer els deures veient que el seu mercat no s’acaba a l’estat espanyol. És més, si les coses es fan bé, les empreses hi sortiran guanyant doncs el mercat mundial és molt ampli, i això s’ha de saber aprofitar i, a la llarga, el mercat espanyol tornarà a funcionar.\nTant de bo, els llibres d’història escriguin el nom d’Artur Mas com el del President de la Generalitat que ens va portar a ser un país normal. I si és així, aquests llibres també escriuran el dia Onze de Setembre del 2012 com el primer dia del retorn a la Catalunya rica, plena, i lliure.\nAlexandre Bruns i Manero


Borrell des del front: "No hi ha seguretat a Europa sense seguretat a Ucraïna"\nEl cap de la diplomàcia europea inaugura una ronda de trobades clau per intentar desescalar el conflicte amb Rússia\nEl cap de la diplomàcia europea, Josep Borrell, visitant la línia del front a Ucraïna. STANISLAV KOZLIUK\nBrussel·lesL'agenda del cap de la diplomàcia europea, Josep Borrell, d'aquest 2022 comença igual d'atrafegada com va acabar. Les tensions a la frontera d'Ucraïna per l'amenaça de les tropes russes no s'ha aturat, sinó tot el contrari. "El conflicte a les fronteres està a punt d'empitjorar", ha dit aquest dimecres Borrell, que ha viatjat a la línia de contacte entre l'exèrcit ucraïnès i els rebels pro-russos, a la regió del Donbass. La seva trobada amb el ministre d'Exteriors del país, Dmytro Kuleba, dona el tret de sortida a una ronda de trobades internacionals per intentar desescalar el conflicte amb el Kremlin i reivindica també el paper de la Unió Europea en la gestió internacional del conflicte: "No hi ha seguretat a Europa sense seguretat a Ucraïna", ha dit l'exministre espanyol.\nCom ha ressaltat Borrell, el conflicte a Ucraïna fa vuit anys que s'allarga, però el polític espanyol s'ha convertit en el primer alt representant de la Unió Europea a viatjar a la línia del front, un gest que el ministre ucraïnès ha qualificat d'"històric". Kuleba ha acompanyat Borrell durant la visita, un esdeveniment que vol ser prova del "fort suport" de la Unió Europea a la "sobirania i integritat territorial" d'Ucraïna, en paraules del mateix Borrell, però que també reivindica la posició europea en el conflicte, després que el president dels Estats Units, Joe Biden, mantingués una trucada amb el seu homòleg ucraïnès, Volodímir Zelenski, a principis d'aquesta setmana , en l'avantsala de la trobada que mantindran dilluns a Ginebra la secretària d'Estat dels EUA, Wendy Sherman, i el viceministre d'Exteriors rus, Serguei Riabkov. "Si Rússia vol parlar de la seguretat d'Europa, els europeus han de ser a la taula", ha dit el cap de la diplomàcia europea quan li han preguntat sobre la trobada bilateral entre el Kremlin i la Casa Blanca del pròxim dilluns.\nEls dos polítics han reiterat que la situació està al límit i, sense abandonar la contundència, han cridat a la desescalada a través d'un esforç conjunt entre la UE, els Estats Units i l'OTAN. Per això, aquest divendres es reuneixen de manera extraordinària els ministres d'Exteriors de l'Aliança per abordar la qüestió i la setmana que ve, simultàniament a la trobada entre Rússia i els Estats Units a Ginebra, el secretari general de l'OTAN, Jens Stoltenberg, es reunirà amb Kuleba, dos dies abans que els aliats en parlin amb Rússia.\nS'intensifiquen, doncs, els contactes per intentar resoldre un conflicte que ve de lluny. Rússia exigeix que ni Ucraïna ni Geòrgia puguin entrar a l'aliança militar, mentre que l'OTAN reitera que tots els països poden decidir lliurement si s'hi integren. El Kremlin també ha demanat que l'OTAN aturi les maniobres militars a les fronteres russes, i a Washington que també apliqui la moratòria unilateral sobre míssils de curt i mitjà abast a Europa. Tot plegat és el que es discutirà en tots aquests formats els pròxims dies, mentre sobre la taula hi ha noves sancions a Rússia, que encara no s'han activat, i l'acord entre la UE i els Estats Units de respondre amb "contundència" a qualsevol agressió a Ucraïna. Fins ara, la UE no ha mostrat les seves cartes, però segur que estarà preparada per actuar amb consens i celeritat si és necessari. "Esperem el millor, però ens preparem per al pitjor ", va assegurar l'alt representant abans d'acabar l'any.\nBorrell CONFLICTE A UCRAÏNA Josep Borrell Europa Vladímir Putin


Silla auxiliar moderna ➤ Botiga en línia oficial ACTIU ©\nLes modernes cadires auxiliars de ACTIU combinen a la perfecció la funcionalitat amb l'estètica. La seva àmplia gamma de colors i disseny les converteixen en un must en qualsevol estada de la llar o l'oficina, ja sigui interior o exterior.\nTotes les cadires auxiliars de disseny de ACTIU estan pensades per a oferir el màxim confort als usuaris. Són perfectes per a espais en els quals es concentren diverses persones, com un menjador o terrassa. El seu principal característica és l'adaptació a l'espai disponible, oferint la possibilitat de configurar múltiples distribucions dins d'una mateixa estada. I si no les necessites, pots apilar-les de manera ràpida i senzilla gràcies a la lleugeresa dels seus materials.\nNoom 30 potes fusta blau\nNoom 30 potes fusta gris\nCadires auxiliars: una solució dinàmica\nLa resistència i lleugeresa de les cadires de disseny de ACTIU les fan ideals per a qualsevol mena d'espai en la teva llar. Compten amb un alt grau de personalització, per la qual cosa s'integren perfectament en qualsevol ambient.\nLes cadires modernes són una solució dinàmica i pràctica per als menjadors. En ser transportables i lleugeres, es converteixen en un element totalment adaptable al nombre de comensals i a la configuració de la taula.\nUn altre espai en el qual incorporar cadires auxiliars són els home office. El confort i la resistència de la seva estructura les converteixen en la millor opció per als espais de treball a casa en els quals es reben visites. A més disposem de butaques, ideals per a qualsevol oficina a casa.\nEn ACTIU també pots comprar models de cadires de disseny com WING, que incorporen un tractament UV que augmenta la seva durabilitat en espais exteriors. Pots crear espais diferenciats al teu jardí o terrassa i, si el temps no és favorable, recollir-les fàcilment apilant-les en vertical o en carret.\nDescobreix el confort de les cadires de disseny ACTIU\nEn el nostre catàleg trobaràs diferents models de cadires auxiliars, amb diferents dissenys i formes. El que tenen en comú totes elles és que són cadires en les quals s'uneixen el disseny amb el confort i que agraden tant a la vista com en l'asseguda.\nDescobreix les nostres cadires auxiliars premiades pel seu disseny, adaptades a processos de producció i avanços tècnics innovadors. Pensades per a optimitzar l'espai disponible alhora que ofereixen un seient còmode.\nDisposem des de models de cadires auxiliars amb un disseny modern fins a altres amb un estil més clàssic, mantenint sempre l'ergonomia i la distinció característiques de la nostra marca. Tot per a aquells espais que estan en constant canvi i requereixen mobles lleugers però resistents i altament adaptables a l'entorn.\nComprar en línia cadires auxiliars ACTIU\nTot comença al nostre Parc Tecnològic a Castalla, en el qual fabriquem cada model seguint un procés innovador i sostenible. Ens adaptem a les teves necessitats, per la qual cosa pots triar les nostres cadires de manera individual o en pack.\nDesprés de triar el teu model favorit, compra'l en línia i nosaltres ens encarreguem de la resta. Et portem a casa el benestar i confort de les nostres cadires de disseny. Ideals per a combinar amb cadires d'oficina, també disponibles en la nostra botíga en línia.\nOptimitza l'espai amb cadires auxiliars\nGràcies al seu disseny, alguns models de cadires auxiliars ACTIU són fàcils d'apilar de forma vertical en un carro de magatzematge o en qualsevol racó de la teva llar. També pots comprar en línia cadires de disseny amb rodes, fàcils de transportar per a crear un ambient diferenciat en qualsevol punt de la teva llar.\nEl que tenen en comú totes les nostres cadires auxiliars és que els seus materials de qualitat permeten un alt grau de personalització. Pots triar entre un pack de cadires modernes d'un únic color que s'adaptin a la línia de decoració de la teva llar. O si ho prefereixes, pots combinar diversos tons per a aportar un major dinamisme. El límit està en la teva imaginació.


Blog del 2n cicle: de juny 2014\nAltafulla-Platja del 3r dia\nGaudint de la platja. Un dia fantàstic.\nPublicat per Maristes Montserrat a 0:41 Cap comentari:\nLa Carral: 19 juny!\nAvui ha estat l'últim dia però no us penseu que no l'hem aprofitat!!\nTemps de jocs, piscina, cançons, futbolins i molta gresca ens ha acompanyat durant tot el matí!!\nJa estem a punt de marxar, ens acomiadem dels monitors i us estarem esperant al cole!!\nEstimada Carral... Què bé ens ho hem passat!!\nUna abraçada gegant i ens veiem ben aviat!!\nLa Carral: 18 nit!\nEi, familia! Però això no és tot, encara no hem acabat el dia!!\nPer la nit hem anat a cremar les calories del sopar, tot ballant a la discoteca i seguint les coreografies dels balls de moda!\nTots nosaltres els FELICITEM per aquests dies tan ben aprofitats. Tots ells i elles han col·laborat amb el seu granet de sorra per aconseguir una bona convivència. Per això, hem gaudit tant.\nEncara tenim demà per aprofitar el dia. Us esperem a les 17h a l’Av.Madrid.\nLa estada a La Carral ha estat gratificant i divertida.\nL’equip de mestres, Marcel.lí, Lola, Ester, Maria i Laura.\nAltafulla- Els castellers\nFotos del taller de castellers.\nPublicat per Maristes Montserrat a 12:30 Cap comentari:\nLa Carral: 18 Juny!\nI segon dia superat i molt divertit ha estat!\nAvui al matí ens hem separat en dos grups. El primer grup hem anat a fer una ruta fins al Monestir del Miracle. Allà ens han explicat la història d’una noia que va salvar a molts pagesos malalts. I així la van reconéixer com una Santa.\nL’altre grup hem fet jocs cooperatius a l’esplanada: mocador, relleus de pilota, la cadena, l’escondite al revés, el “tot si val”,…\nI, després l’activitat més desitjada!! La PISCINA! L’aigua estava freda, però les ganes i la energia que teniem ens ha tirat a l’aigua! Trampolins, tobogans, jocs i molta diversió ens ha acompanyat durant aquesta estona.\nA la tarda, després de jugar a les cabanes, ens hem canviat els papers per fer les activitats. I, per acabar el dia, ens hem dutxat, posat ben guapos/es per poder anar a la discoteca!\nFamily, we are very happy! Ens ho hem passat bomba!\nPublicat per Maristes Montserrat a 10:35 Cap comentari:\nAltafulla - Descoberta del poble\nDurant el matí ens hem arribat al poble d'Altafulla i hem conegut una mica més els carrers del nucli d'aquesta població. Per la tarda tindrem sessió de castellers.\nVeure fotos del matí\nBon dia!! - Altafulla\nBon dia famílies de 4t,\nJa hem encetat un nou dia després d'una nit una mica curta. El nerviosisme, les emocions del primer dia, la tempesta amb llamps i trons inclosos que ens va agafar en ple camí venint de la platja i després de sopar, i també una mica d'anyorança van fer que costés posar-se a dormir tranquil·lament. Finalment, cap a 2 quarts de tres tothom ja era ben adormit. Avui, al primer raig de llum del sol, alguns ja han donat el bon dia a tota la resta de l'habitació.\nBen vestits, pentinats i amb l'habitació ben endreçada en adrecem al menjador per fer el primer àpat del dia per encaminar-nos a la descoberta del poble d'Altafulla.\nPublicat per Maristes Montserrat a 23:11 Cap comentari:\nDescoberta de la platja - Altafulla\nPublicat per Maristes Montserrat a 13:33 Cap comentari:\nLa Carral: 17 Juny!\nJa hem arribat a la casa de colònies de La Carral. Només arribar ens han presentat els monitors, l’Adrià, l’Aldrik i el Redu.\nEns han explicat les normes i després hem pogut jugar i conéixer tot el recinte: camp de futbol, piscina, teatre, camp de bàsquet, de voleibol, futbolins, parc, etc.\nDesprés de dinar els monitors ens han separat per classes i hem fet dues activitats. Un grup de màgia i l’altre de jocs a l’esplanada. Ens ho hem passat molt bé i hem treballat en grup.\nMés tard, hem menjat un pastís de xocolata i ens hem traslladat a les habitacions. Quina juerga! Ens ho hem preparat tot per a la nit poder jugar.\nNo patiu, us estimem molt i estem requetebé!\nPublicat per Maristes Montserrat a 13:24 Cap comentari:\nAltafulla- Descoberta de la platja\nDesprés d'un bon dinar hem fet una caminata pel camí vell de Tamarit a Altafulla i hem descobert l'entorn que envolta el riu que ens ha portat a la platja on hem fet una bona capbussada.\nPublicat per Maristes Montserrat a 10:49 Cap comentari:\nArribada a Altafulla\nEn aquest enllaç trobareu les primeres imatges del dia d'avui dels nens i nenes de 4t de primària a Altafulla.\nPublicat per Maristes Montserrat a 5:42 Cap comentari:\nBenvolgudes famílies de 4t de primària.\nJa hem arribat a lloc. el viatge ha anat perfecte. Ja estem instal·lats a la casa i a punt de començar les primeres activitats del dia. Aquí teniu les primeres imatges de la jornada.\nPublicat per Maristes Montserrat a 4:29 Cap comentari:\nGEOGRAFIA DE PATI\nI ara sí que ja ha arribat el moment!\nDurant la tarda del passat divendres, tots els alumnes de 3r i 4t van preparar tota la gimcana amb les diferents proves. Cada classe va preparar les seves proves, una autèntica organització i treball dut a terme per tots els alumnes.\nUs ensenyem un vídeo amb el resultat de la gimcana de Geografia de pati.\nTots els alumnes i mestres de l'escola agraïm a tots els pares, mares i familiars la seva llavor que van sembrar per tal que aquesta activitat funcioni de meravella.\nGRÀCIES FAMÍLIES, va ser tot un èxit!!\nPREPARACIÓ GEOGRAFIA DE PATI\nCom ja sabeu, amb tot allò que vam aprendre de geografia durant aquest any, ho hem plasmat a una macroactivitat/gimcana al pati. Us mostrem com ho vam preparar!!!\nSempre de bon cor i amb molta il.lusió!!\nPublicat per Maristes Montserrat a 7:14 Cap comentari:\nVÍDEO SISTEMA SOLAR 4t\nCompartim el vídeo del SISTEMA SOLAR A ESCALA que vam realitzar en el marc de les activitats de la Ciència al carrer.\nPublicat per Maristes Montserrat a 3:29 Cap comentari:\nDia de Sant Marcel·lí\nDesprés d'un dia tan especial com el d'avui, Sant Marcel·lí (fundador de les escoles Maristes), volem compartir amb un recull d'imatges el dia d'avui!\nHa estat un dia força intensiu, matí de preparació de mercadet i després un gran apadrinament lector on ens hem agermanat amb un company de primària per tal de parlar, explicar la història, saber les curiositats... de la vida de Marcel·lí.\nI a la tarda, tot el nostre cicle hem preparat un gran mercat, el Mercadet Solidari. No us ho perdeu!!\nEsperem que sigui un bon regal per a tots/es vosaltres!\nModelatge amb paper!!\nAquests darrers dies hem estat preparant una titella feta de paper.\nHem utilitzat paper de wc, una ampolla d'aigua, pintura, una peça de roba, diari i cola.\nMireu quin resultat, a l'assignatura de plàstica estem fets uns artistes!!!\nPublicat per Maristes Montserrat a 4:39 Cap comentari:


El nou tram del corredor mediterrani millora la connexió entre Barcelona i València | Reusdigital.cat diari de Reus. Notícies i actualitat del Camp de Tarragona\nImatge d'un usuari, aquest dilluns\nDia històric per als usuaris del ferrocarril entre Barcelona i València. El trajecte entre les dues capitals se situa a partir d'aquest dilluns en un mínim de 2 hores i 35 minuts, entre 35 i 45 minuts menys que fins ara. El motiu és la posada en marxa de la nova variant de Vandellòs, inaugurada després de dues dècades i 700 milions d'inversió.\nAmb l'entrada en servei de la via doble, els trens Euromed es poden desviar per la línia del TAV entre l'estació del Camp de Tarragona i Barcelona. Els passatgers del primer tren del dia entre Barcelona i València han celebrat l'hipotètic estalvi de temps d'aquest servei, tot i que avui l'Euromed ha arribat amb 40 minuts de retard a València per "qüestions logístiques" a la sortida de la capital catalana.\nEl nou projecte disposa de 64 quilòmetres de vies incloent-hi els ramals de connexió. Des d'aquest dilluns hi circulen els trens de passatgers i de mercaderies que fins ara passaven per un tram de 39 quilòmetres amb via única. Renfe ofereix vuit viatges diaris entre Barcelona i València, un dels quals no s'atura a les estacions del Camp de Tarragona ni a la de Castelló. Els trens de llarga distància circulen per un nou ramal fins a l'estació de l'AVE del Camp de Tarragona i han de canviar d'ample ferroviari a la Boella -al sud de l'aeroport de Reus-, ja que les dues vies de la variant de Vandellòs s'han construït inicialment amb ample ibèric, de 1.668mm. Els combois continuen fins a Barcelona per les vies del TAV. Així, retallen temps de trajecte entre la capital catalana i la valenciana, però eviten l'estació urbana de Tarragona, que es queda sense trens d'altes prestacions.\nPer la seva banda, els combois de la línia R16, els Talgo i els trens de mercaderies es desvien des de la variant cap a un nou ramal de via única per Vila-seca i l'estació urbana de Tarragona. En aquest cas, però, el temps de viatge no s'escurça gaire. El tancament del tram de via única obligarà els usuaris del ferrocarril a desplaçar-se més lluny per agafar el tren. A Cambrils l'estació queda als afores de la ciutat i Salou deixa de tenir parada al corredor mediterrani. Els usuaris de Salou tenen diverses alternatives: desplaçar-se a Cambrils o a Vila-seca, o utilitzar el baixador de PortAventura, on s'ha creat la nova R17. Aquesta línia és, a la pràctica, un tren llançadora fins a l'estació de Tarragona per poder fer transbord cap a altres línies. Només quan s'obri el parc d'atraccions, l'R17 oferirà un tren directe per sentit fins a Barcelona i a l'estiu afegirà una altra freqüència entre la ciutat comtal i PortAventura.\nL'Euromed surt amb retard per problemes 'logístics'\nEl primer Euromed del dia ha sortit de Barcelona-Sants amb uns 20 minuts de retard per qüestions de "logística" al tram ferroviari de Can Tunis, segons Renfe. A l'estació del Camp de Tarragona, la megafonia no ha anunciat l'arribada d'aquest comboi i això ha provocat moments de confusió entre la desena de passatgers que s'esperaven, resignats, a l'andana. Finalment, el comboi ha arribat amb un retard de 40 minuts a la capital del Túria, amb la qual cosa Renfe indemnitzarà els 161 passatgers amb la meitat de l'import del bitllet. La majoria d'usuaris de la relació Barcelona-València han assegurat a l'ACN que celebren la reducció del temps de trajecte entre les dues capitals i que aniran més sovint en tren. "Ja era hora perquè feia molt de temps que patíem més de 3 hores i 40 minuts de trajecte. L'estalvi és important, perquè ara arribaré a l'hora a les reunions", ha expressat Alberto.\nIgualment, en José Manuel ha valorat que, tot i els problemes a la sortida, el servei és "ideal". La Laura Martín també viatja sovint a València per motius laborals. Com que viu a Ripollet i s'ha de desplaçar en rodalies fins a Barcelona, fins ara invertia més de sis hores de viatge. "És una petita alegria perquè t'estalvies una mica de temps", ha comentat. Amb tot, aquesta usuària ha opinat que caldrien més freqüències i un tren més matiner que li permetés estar a les nou del matí a València. Entre els passatgers del comboi entre València i Barcelona, la Gandia Soler, que ha explicat que agafarà el tren més sovint en detriment del cotxe particular.\nEn canvi, els usuaris Maria Sala i Marc Xirau consideren que, en comparació amb l'AVE a Madrid, la reducció de temps de trajecte no és tan competitiva. "Qualsevol reducció és benvinguda, però en una distància que és la meitat que Madrid per lògica hauria de ser menys temps. És una assignatura més, pendent, de les infraestructures d'aquest país", ha lamentat Xirau. Segons dades de Renfe, la previsió és que aquest dilluns uns 4.000 usuaris viatgin en els trens de llarg recorregut com l'Euromed i el Talgo. Des del 2 de gener la companyia ha venut 41.000 seients, 13.000 dels quals s'han beneficiat de promocions. L'any passat el corredor mediterrani va absorbir 2,3 milions de viatgers, dels quals 1,6 milions van circular entre Barcelona i València. Des de Tarragona van agafar aquests trens de llarga distància uns 130.000 passatgers, tot just el 4%.


Uber s'adhereix a la patronal catalana Foment del Treball La República\nUber s’adhereix a la patronal catalana Foment del Treball\nACN Barcelona.-La multinacional Uber s’adhereix a Foment del Treball, segons ha anunciat la patronal en un comunicat aquest dimarts. Així, la plataforma de serveis de transport formarà part de Foment […]\nACN Barcelona.-La multinacional Uber s’adhereix a Foment del Treball, segons ha anunciat la patronal en un comunicat aquest dimarts. Així, la plataforma de serveis de transport formarà part de Foment amb l’objectiu de fer front a la “necessitat i oportunitat d’afrontar i accelerar la digitalització del teixit empresarial català per salvar l’ocupació”. Segons ha dit el president de Foment, Josep Sánchez-Llibre, és “fonamental” comptar amb Uber per “afrontar els grans reptes de futur dels nous escenaris econòmics i socials”, també en l’escenari de recuperació post-covid-19. El director d’Uber Espanya, Juan Galiardo, ha dit que treballaran per “fomentar un ecosistema de mobilitat sostenible i competitiu”.\nEn aquest sentit, Galiardo ha defensat que l’empresa té un “compromís amb el teixit empresarial català i una mateixa visió de futur” per a les ciutats. Per la seva banda, des d’Uber Eats Spain, Marta Anadón ha assegurat que la col·laboració amb Foment permetrà “respondre de manera coordinada” als reptes de la digitalització, “amb especial atenció al futur del treball”. Segons afirma, Uber Eats Spain vol aportar “experiència i les millors pràctiques dels diferents països” on operen. Segons explica Foment, “a través de l’altaveu de la patronal, Uber participarà en la conversa davant les diferents forces socials, polítiques i econòmiques, per analitzar i trobar les solucions idònies que afavoreixen el desenvolupament de l’economia de plataformes”. Foment, per la seva banda, confia que la col·laboració amb Uber podrà augmentar el seu coneixement “de l’ecosistema innovador català i l’univers startup”.


Stella Maris Hotel de Luxe Svendborg Dinamarca - Ofertes d'hotels amb els MILLORS DESCOMPTES EN LÍNIA\nKogtvedv?nget 3, Svendborg City Center, Svendborg, Dinamarca, 5700 - Excel·lent ubicació - Veure al mapa\nMés informació sobre Stella Maris Hotel de Luxe\nTant si es tracta d'un viatge de plaer com si és de negocis, Stella Maris Hotel de Luxe és una elecció d'allotjament magnífica quan visiten Svendborg. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Stella Maris Hotel de Luxe, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. A l'hotel s'hi pot gaudir d'unes comoditats de primera classe com recepció 24 hores, instal.lacions per a minusvàl.lids, magatzem d'equipatge, servei d'habitacions, transport hotel/aeroport.\nTotes les instal.lacions per als clients, ofereixen comoditats destinades a assegurar tot el comfort possible. L'hotel ofereix meravelloses instal.lacions d'oci com platja privada, camp de golf (a 3 km), jardí que faran de la vostra estada una experiència inoblidable. Stella Maris Hotel de Luxe és una elecció inteligents per a viatgers a Svendborg, i ofereix una estada relaxant i sense molèsties.


NW La Revista de Reus - El mes d'octubre es tanca amb 289 aturats més a Reus\nEl mes d'octubre es tanca amb 289 aturats més a Reus\nSe signen més contractes, però no prou com per compensar els llocs de treball perduts.\nAl sector de la construcció, l'atur ha baixat durant el mes de setembre (Foto: José Carlos León/Arxiu)\nL'atur registrat ha crescut durant el mes d'octubre a Reus en 289 persones, segons les xifres oficials conegudes aquest dilluns. És el tercer mes conseuctiu amb un saldo negatiu de creació de llocs de treball, després que els cinc mesos anteriors (de març a juny) el saldo fos positiu. Ara mateix, el nombre de reusencs que estan sense feina és de 10.566.\nVal a dir que el comportament de l'atur a Reus no és diferent que a la resta de la demarcació de Tarragona, on l'atur ha crescut en 2.685 persones, situant-se en la xifra de 72.920. Això vol dir que un 10 per cent dels llocs de treball perduts en un mes en tota la demarcació es troben a Reus, i que un 14 per cent del total d'aturats de la demarcació de Tarragona estan registrats a l'oficina del SOC de Reus.\nTampoc és diferent al comportament de l'atur a Catalunya, que se situa ja en 646.206 pesones (13.949 més que al setembre), mentre que a tot l'Estat els aturats són 4.833.521, 128 mil persones mes que al setembre.\nDe els xifres oficials, l'única dada positiva és que el nombre de contractes nous s'ha incrementat en més de 200 mil a Catalunya. La xifra no és dolenta, però no compensa el nombre de llocs de treball destruïts. Per sectors, curiosament on més ocupació s'ha creat és a la construcció.\nEn el quadre següent podreu veure les xifres de l'atur a tota la comarca del Baix Camp:\n02/10/2012 | Per NW Revista de Reus | comenta\nEl nombre d'aturats registrats a Reus es consolida per sobre de les 10.000 persones. En només un mes, el de setembre, la xifra d'aturats ha crescut en 271 persones, i se situa en les 10.277 a la ciutat, un 2,7% més que el mes d'agost, segons les xifres oficials que s'han conegut aquest dimarts. A tota la demarcació de Tarragona, els aturats arriben als 70.235,


Tot al beix, el color que connecta amb qualsevol look - Tot-hom\nHomePrêt-a-PorterTot al beix, el color que connecta amb qualsevol look\nEl beix, aquest to clar de color marró que ens recorda a la sorra neta de la costa del mar. Silenciós, còmode i neutral es convertirà, per descomptat, a l’enllaç de connexió per crear qualsevol look elegant.\nTot al beix, el color que connecta amb qualsevol look.\nAquest color càlid s’obre pas a la paleta de colors d’aquesta primavera i estiu 2018 i es postula com a líder de la paleta bàsica i atemporal.\nLa seva combinatòria és sorprenent. A causa de la seva discreció i neutralitat, es veu harmoniosament gairebé amb tots els colors. I tot això et permetrà crear fàcilment qualsevol look sigui romàntic, professional, casual o per sortir a la nit.\nPerò el beix també té els seus “favorits.” Recorda la costa blava, la posta de sol sobre el mar, els núvols i el verd de la vegetació costanera. La naturalesa mateixa insinua que les millors combinacions per a aquest color, sens dubte, són – turquesa, rosa, blanc i blau.\nD’aquest text hem sumat aquest color a moltíssimes de les nostres peces Pret-à-porter, acomiadant els dies grisos que connecta amb les diferents estacions de l’any i donant la benvinguda a l’època estival. El presenteu-en total look, una aposta d’última tendència en la qual vestir de cap a peus del mateix color ens ajuda a estilitzar i és una aposta segura ..


El Consell aprova reparar danys de la DANA per valor de 6 milions - À Punt\nEl Consell aprova reparar danys de la DANA per valor de 6 milions\nPretenen restituir la normalitat en l'atenció mèdica o les seus judicials d'Oriola.\n31 d'octubre 2019 - 17:35\nEl Consell ha aprovat reparar els danys provocats per la DANA de setembre. Entre les mesures aprovades, hi ha les obres per a restituir la normalitat en àmbits com l'atenció mèdica o les seus judicials a Oriola, o també compensar el suport prestat per Tragsa en matèria d'emergència. S'estima que el cost de les reparacions arribe als 6 milions d'euros.\nLa Conselleria de Justícia, Interior i Administració Pública ha donat llum verda a les obres de reparació dels desperfectes ocasionats per la DANA en seus judicials d'Oriola, una decisió que implica, d'una banda, les obres de reparació de dependències judicials i instal·lacions d'un altre tipus que van ser directament afectades per les pluges i, de l'altra, l'assistència tècnica que proporcionarà l'empresa Estudio Uno de tècnics en arquitectura.\nD'altra banda, la Conselleria d'Agricultura, Desenvolupament Rural, Emergència Climàtica i Transició Ecològica ha aprovat l'execució d'obres d'emergència per a reparar danys provocats per la DANA per un valor total de més de 550.000 euros. Es tracta de labors de reparació de canonades d'impulsió d'aigües residuals i restabliment de serveis de sanejament encarregats a diverses empreses.\nEl Consell també ha aprovat la firma d'un conveni de col·laboració, per un import de 84.458 euros, amb la Societat de Gestió d'Actius procedents de la Reestructuració Bancària (Sareb) per a la cessió d'habitatges a persones afectades per la DANA en diversos municipis del Baix Segura.


El fundador i director executiu de l’intercanvi de criptomonedes QuadrigaCX, que va morir de sobte, suposadament feia servir els seus propis fons personals per mantenir activades les retirades dels usuaris després que el banc litigés diversos comptes relacionats amb l’intercanvi.\nDesprés de la polèmica sobre els fons desapareguts que va començar amb la sobtada i inesperada mort del conseller delegat de QuadrigaCX, Gerald Cotten, el 14 de gener, l’esposa de Cotten, Jennifer Robertson, va publicar un comunicat a Scribd el 13 de març, on va compartir detalls sobre la seva participació en el cas dels fons desapareguts des de la mort del seu marit.\nEn el comunicat, Robertson afirma que el desaparegut conseller delegat de QuadrigaCX hauria utilitzat els seus fons per mantenir el canvi en funcionament després que el banc CIBC decidís congelar cinc comptes diferents que tenien 21,6 milions de dòlars..\nRobertson va afirmar, a més, que tot i que el seu marit no compartia detalls sobre com gestionava l’intercanvi, Cotten sí que compartia amb ella que posava els seus propis diners en la borsa per compensar els fons dels usuaris que estaven en procés de litigi..\n1 Representants legals de QuadrigaCX sortint, diu la vídua de Cotten\n2 Comptes congelats\n3 Robertson es compromet a continuar donant suport al procés de recuperació d’actius que falten\nRepresentants legals de QuadrigaCX sortint, diu la vídua de Cotten\nDins del comunicat oficial publicat per Jennifer Robertson, la vídua del difunt conseller delegat de l’intercanvi de criptomonedes més gran del Canadà, també va compartir que l’empresa deixarà de cooperar amb representants legals que van treballar en el cas dels comptes litigats el 2018.\nCom a motiu de la decisió dels antics representants de QuadrigaCX al tribunal, no es van divulgar més detalls sobre els motius a Robertson; no obstant això, va destacar en la seva recent declaració que l’equip va decidir retirar-se a causa del potencial conflicte d’interessos.\nEn el moment en què un dels bancs més grans del Canadà, CIBC, va decidir congelar alguns dels comptes de QuadrigaCX per identificar els propietaris dels fons litigats, els comptes que estaven en procés de litigi pertanyien a Costodian Inc, el processador de pagaments de la borsa..\nAleshores, CIBC va implicar el tribunal en el cas dels fons congelats amb l’objectiu principal de determinar a qui pertanyien precisament els fons, mentre que es sospitava que una part dels fons en disputa pertanyia a 388 usuaris de QuadrigaCX.\nL’intercanvi va insistir al jutjat que el procés judicial es va iniciar per error, i va afegir que la majoria dels fons congelats pertanyien a Quadriga.\nEn aquell moment, es va dir que l’intercanvi tenia dificultats financeres, ja que el 2018 va ser un any difícil per a moltes empreses relacionades amb la criptografia, a causa de les tendències del baixista al mercat, que van fer que el cas fos sospitós per als usuaris..\nMentrestant, la vídua de Cotten afirma que el difunt conseller delegat va tenir cura dels seus usuaris, motiu pel qual barrejava els seus fons amb els dipòsits dels usuaris. Tanmateix, l’opinió sobre Reddit sembla estar en la mateixa línia dit per Redditor bitwise_ranger:\n“No cal dir que l’afirmació que un conseller delegat encarregat dels fons de més de 115.000 comerciants estava“ atenent ”als comerciants, mentre que, com a mínim per negligència, és responsable de destruir econòmicament moltes de les seves vides, és una mica la nostra humil opinió “.\nEls usuaris de Twitter no semblen menys decebuts per la manera com s’està desencallant l’escàndol de 190 milions de dòlars de QuadrigaCX, mentre que els titulars de criptomonedes canadencs ja busquen alternatives més segures en intercanvis com Coinbase:\n@coinbase Quan es produeix la recent debacle de QuadrigaCX, els canadencs necessiten una plataforma nova, fiable i senzilla per vendre els seus cryptos a fiat.\nTé algun pla Coinbase per agafar aquesta quota de mercat i donar suport total a CAD $?\n– Gabriel Parrot (@Gab_Parrot) 14 de març de 2019\nCom CCAA i Ernst & La jove, que treballa com a supervisora judicial, encara està investigant el cas dels fons que falten, intentant recuperar la criptomoneda i els actius de tots els usuaris. totes les despeses legals.\nRobertson es compromet a continuar donant suport al procés de recuperació d’actius que falten\nTal com va sol·licitar el bufet jurídic que representava els usuaris de QuadrigaCX que havia informat de la falta de fons, Cox & Palmer, Robertson no hauria de tenir dret a la devolució sol·licitada fins a Ernst & Young proporciona informació sobre els béns de Cotten sobre transaccions i tots els actius.\nTot i així, Robertson va concloure la declaració més recent publicada gairebé dos mesos després de la mort del conseller delegat de QuadrigaCX, que continuaria participant en el procés de recuperació i localització dels actius desapareguts implicats en l’escàndol, i va afegir que també està cooperant amb CCAA i el monitor judicial per arribar al fons del cas el més aviat possible.


TAC12 TV - Notícies 12. 19/09/2018\nNotícies 12. 19/09/2018\nIncidents en ple centre històric d’Altafulla ocasionats per un grup de menors migrants allotjats al municipi. Els fetsa han ocasionat les queixes dels veïns. Els joves serien una trentena de menors, i de de l'ajuntament altafullenc denunicen que no han tingut coneixement de la seva arribada al municipi fins que no s'han produit alguns incident a la via pública. Demanen a la Generalitat col·laboració per a la seva correcta acollida. Amb 10 dies de retard i amb collites inferiors, la DO Conca de Barberà ha comenát la verema d’aquest any. En alguns punts la collita podria ser un 15 o un 10% superior a la de l'any passat, sobretot a la Conca estricta, mentre que en d'altres zones l'ata ploviometria ha fet aflorar més fongs. L’equip de govern de l’Ajuntament de Valls proposa abaratir l’impost de vehicles de tracció mecànica en un 4,4% respecte l’últim exercici. La proposta situarà l’índex d’aquest impost en un 1,67%, el més baix dels últims quinze anys a la capital de l’Alt Camp. Torredembarra cobrirà la nova piscina municipal. L’Ajuntament ja ha tret a licitació la redacció d’un projecte que busca ampliar les prestacions del recinte inaugurat l'any 2016, deixant obertes possibles millores posteriors. I en esports, reviurem l'encaixada de mans dels entrenadors de Nastic i Reus abans del derbi tarragoní d'aquest diumenge a partir de les 6 de la tarda. 3 punts separen granes i roiginegres a la classificació de Segona.\nMés en aquesta secció: « Notícies 12. 18/09/2018 Notícies 12. 20/09/2018 »


Acomiadat un afiliat de la COS per la seua activat sindical en aquest càmping de la Marina Alta. El company, afiliat a la COS i treballador de l'empresa Càmping Los Llanos SL, situada a la platja de Les Deveses de Dénia (la Marina Alta), va decidir impulsar una secció sindical de la COS el passat juny davant els abusos d'aquesta sobre el conjunt de les seues treballadores i treballadors, situacions que esdevenen constitutives d'un neoesclavisme laboral del segle XXI, com per exemple:\nLa COS s'obre pas en el sector de l'hostaleria de la Marina Alta. L'època del boom immobiliari va provocar una terciarització de l'economia, vam veure com es desmantellava la indústria i el sector agrícola, per donar pas a la construcció i el turisme de sol i platja.\nDilluns, 19 Maig 2014 10:34\nComunicat de les organitzacions de l’esquerra independentista de la Safor davant les agressions feixistes a la 26a Trobada d'escoles de Benirredrà. La trobada d'escoles en Benirredrà ha estat un èxit de participació. Milers de pares i mares i les seues filles i fills han acudit al poble de la Safor, i han gaudit de tots els tallers i activitats. En un intent d’intimidar els i les participants de la Trobada, el GAV va convocar una concentració autoritzada per la delegació del govern espanyol, que ha estat un fracàs estrepitós amb només uns 25-30 manifestants. Front aquesta concentració un nombrós grup…\nDilluns, 05 Maig 2014 15:01\n300 persones es manifesten a Gandia durant el 1r de maig\nPer segon any, el Bloc Anticapitalista de la Safor ha tornat a demostrar la necessitat de treballar en equip, amb diversos col·lectius i sindicats, per autoorganitzar-se i dur endavant dinàmiques de formació de blocs crítics arreu dels Països Catalans. Ara per ara, formen el Bloc Anticapitalista de la Safor la COS, la CGT, EU, PC, Arran, Endavant-OSAN i el SEPC, encara que en la cercavila s'han fet notar altres sigles com la de la CNT i també banderes independentistes i llibertàries.\nDijous, 24 abril 2014 21:40\nEl Bloc Anticapitalista de la Safor, espai unitari on participa la COS, convoca una manifestació pels carrers de Gandia. El dijous 1 de maig, a partir de les 12.00 h, començarà, des del Passeig de les Germanies (enfront de l'Hospital) de Gandia la manifestació impulsada pel Bloc Anticapitalista de la Safor, espai unitari on participa la COS i l'esquerra independentista de la Safor. La manifestació és convocada sota el títol de 'Front la Troika; Pa, Sostre i treball'.\nDijous, 27 Febrer 2014 18:38\nLa Safor solidària amb les treballadores de Panrico\nL’esquerra independentista de la Safor realitza una acció a la delegació de Panrico de la comarca. Els i les treballadores de la fàbrica de Panrico a Santa Perpètua de Mogoda (Vallès Occidental) porten més de 100 dies de vaga, i el comitè de vaga denuncia que l’empresa abasteix els centres de distribució de Catalunya amb productes elaborats a altres plantes de l’estat espanyol.\nDimarts, 03 Desembre 2013 14:01\nDavant l'anul·lació de l'ERO de GandiaTV\nEl Bloc Anticapitalista de la Safor crida a donar suport a les persones processades. Des del Bloc Anticapitalista de la Safor, espai integrat per diverses organitzacions i sindicats (CGT, COS, STEPV, PCPV, Endavant OSAN, Arran i l'Assemblea d'Estudiants de l'Escola Politècnica Superior de Gandia) han emès un comunicat, que us adjuntem tot seguit, respecte a les darreres detencions arran de la vaga general d’educació del passat 9 de maig.\nL'esquerra independentista participa en les manifestacions de Gandia, Alacant i Elx durant el 1r de maig. Després de molts anys d'absència, als carrers de la Safor, de manifestacions per commemorar el Dia Internacional de la Classe Treballadora, enguany unes 250 persones es manifestaren a Gandia aplegades sota el lema 'La crisi té culpables... La paciència té límits'.\nEnfront les mentides de Compromís per Pedreguer, veritats com a punys\nLa justícia dona la raó a un treballador de l'Ajuntament de Pedreguer, acomiadat de forma improcedent\nDefensar els drets social i laborals no és delicte!


El problema del concurs a preu en la selecció d'empreses de Casals d'Estiu a les Escoles Bressol Municipal | Pepeta\nEl problema del concurs a preu en la selecció d'empreses de Casals d'Estiu a les Escoles Bressol Municipal\nPer pepeta, dt., 06/22/2021 - 09:26\nEl passat divendres dia 11/06 ens va arribar la notícia (via premsa https://monterrassa.cat/societat/hi-haura-casals-destiu-a-les-escoles-bressol-municipals-de-terrassa-211163/ i també via AFAs d'EBM) de la resolució del procediment de contractació de l'empresa per els casals d'estiu de les escoles bressol municipals, que a principis de la setmana obria el període de preinscripció.\nCom a plataforma de les associacions de famílies de l'escola pública de Terrassa, qüestionem el procediment i el seu desenllaç, és a dir l'elecció de l'empresa Ponrec Assessors. D'entrada, s'ha optat per un "procediment obert simplificat abreujat", un procediment concursal que basa la seva decisió en la millor oferta econòmica i amb el qual no cal ni acreditar solvència financera ni experiència en treballs similars. Sabem que és legal però és desitjable i acceptable, tractant-se de l'atenció a infants 0-3? La selecció d'una empresa per aquesta mena de tasques a aquesta franja d'edat ha de generar més confiança que la que genera un concurs basat en el preu i l'oferta més barata.\nA la passada reunió de la Comissió de Cicles de Vida (dilluns 15/06), en resposta sobre el tema, l'Ajuntament va comentar que aquesta opció va ser deguda a "falta de temps", que la intenció original era que l'oferta de Casals s'integrés en el PMOE (Programa de Millora d'Oportunitats Educatives) i fos gratuït però que "finalment no va ser possible" i llavors es va haver d'optar per aquest procés ràpid, i que futurament es pugui integrar plenament en el programa +Estiu.\nLes famílies sabem, perquè així sen's va informar en reunions amb el consistori, que l'any passat ja existia aquesta intenció d'incloure els casals en el programa + Estiu, i que el 2019 el procés de contractació de Casals per a les Escoles Bressol també va ser millorable i una experiència de la qual caldria haver après. Així, encara que s'entengui la intenció d'incloure la iniciativa en el PMOE, és preocupant que no hagi hagut un pla de contingència millor que el de l'adjudicació a preu. A més, tenint en compte que l'adjudicació s'ha fet a una empresa sense experiència contrastable en lleure i atenció a infants 0-3 (no en consta cap menció al seu web, per exemple), per davant d'una fundació educativa formada per entitats de la ciutat que fa dècades que organitzen casals i esplais, i que la oferta guanyadora ho hagi aconseguit per una diferència d'aproximadament 800€ en un pressupost total de poc menys de 40.000€). Com a famílies , desitgem i posarem de la nostra part perquè tot vagi bé, i precisament per això ens veiem obligades a senyalar els aspectes a millorar, com ara la organització dels casals d'enguany.\nCal Casals d'Estiu, quan les Escoles Bressol Municipal podrien perfectament mantenir el funcionament normal al juliol, com passa a altres municipis i al sector privat?\nD'altra banda, creiem també que s'imposa una altra reflexió, de caire més estructural i important: a Infantil (3-6, no obligatòria) i Primària el curs escolar acaba quan acaba i està regulat des de Departament, així que, després, la necessitat (i oportunitat) crea els casals. En canvi, a Infantil 0-3 (no obligatòria) no hi ha un final de curs escolar que obligui a tancar en juny, ni abans ni després de Sant Joan, ni al juliol en una data determinada. Per això les Escoles Bressol privades acaben quan acaba la demanda.\nAixí doncs, ja que el calendari i horari de funcionament de les Escoles Bressol son decidits per l'Ajuntament, per què les Escoles Bressol Municipals no acaben també quan acaba la demanda i fan, doncs, el juliol? D'aquesta manera els infants seguirien rebent la mateixa atenció que la resta del curs i no caldrien uns casals, amb les dificultats que sempre causa la seva organització, la logística de menjadors, el canvi de llocs i de personal que sovint dificulta la conciliació familiar i obliga a una adaptació extra a infants tan petits, entre altres aspectes. A les famílies ens sembla un aspecte fonamental per tal d'adequar el servei a les necessitats de les famílies i que caldria tenir present juntament amb la resta de temes, com la unificació tarifaria i tarifes socials, i també la millora d'horaris (per tal de prevenir situacions com ara jornades reduïdes en dies de reunió interna).


ᐅ Activitats Teambuilding per Empreses a Montbrió del Camp - Esportec\nACTIVITATS TEAMBUILDING A MONTBRIÓ DEL CAMP PER EMPRESES\nOferim un gran ventall d'activitats de teambuilding a prop de Montbrió del Camp adaptables tant per a petites, mitjanes i grans empreses.\nExperts en serveis outdoor per a empreses a Montbrió del Camp\nComptem amb molts anys d'experiència en la realització d’activitats de team building a prop de Montbrió del Camp per a qualsevol tipus d’empresa. Som especialistes en activitats Físico Esportives en el Medi Natural, i, des d’Esportec, volem donar a conèixer les possibilitats que ofereix el nostre entorn, ja sigui al mar o a la muntanya.\nÉs de coneixement general que la pràctica habitual d’esports o les visites culturals tenen una sèrie de beneficis que aprofiten les empreses per organitzar activitats de teambuilding a Montbrió del Camp per empreses que fomentin el treball en equip i la cohesió amb l’objecte de millorar la relació entre els treballadors i l’empresa.\nL’estratègia consisteix a realitzar activitats de treball en equip a Montbrió del Camp fora dels horaris laborals per així generar en els treballadors la sensació que es tracta de jornades d’oci on poden socialitzar amb els seus companys. Per aquest motiu, des d’Esportec, per a qualsevol estació de l’any plantegem una sèrie d'experiències de teambuilding a la zona de Montbrió del Camp ideals per aconseguir aconseguir el treball conjunt i efectiu dels treballadors arran d’aquestes pràctiques.\nActivitats predefinides a prop de Montbrió del Camp de Teambuilding\nActivitats esportives i d'aventura a prop de Montbrió del Camp per a PIMES.\nVolem que les nostres aventures siguin úniques i originals, respectant sempre el medi que ens envolta. Per aquest motiu, treballem contínuament en dissenyar noves activitats esportives per a empreses a Montbrió del Camp, per tal que pugueu descobrir els indrets més idíl·lics de les nostres contrades.\nSom creadors d'experiències a prop de Montbrió del Camp. Molts anys d'experiència en teambuilding.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a Montbrió del Camp i apropar-se als empleats d’una forma diferent.\nLa idea del teambuilding prové de l’esperit esportiu i la filosofia de treball en grup tradicional d’esports d’equip. Els esportistes han d’aprendre a confiar en els seus companys i assumir el seu rol dins de l’equip per aportar tot el que puguin i aconseguir entre tots guanyar, i això traduït al món empresarial se centra en la millora de la gestió i la productivitat per incrementar els beneficis i aconseguir l’èxit. I aquest és el motiu principal de totes les activitats de treball en equip a prop de Montbrió del Camp que us proposem.\nLes activitats esportives a l’aire lliure, originals i amb certa adrenalina pel mig, estan entre les preferides per les empreses per practicar activitats a la zona de Montbrió del Camp i apropar-se als treballadors d’una forma diferent.\nÉs ben sabut que un grup cohesionat, des de l’amistat i el respecte, és molt més capaç d’afrontar els reptes de la feina, tant a curt com a llarg termini. Per això, des d’Esportec Outdoor Sport proposem diferents jornades d’activitats de team building a prop de Montbrió del Camp amb l’objectiu de viure experiències que reforcin els vincles personals dins de la plantilla i, així, millorar-ne el rendiment. Pretenem incentivar valors com el treball en equip, la il·lusió, la solidaritat, l’esforç, l’empatia i la cooperació.\nA Esportec som experts en teambuilding a la zona de Montbrió del Camp per a petites, mitjanes i grans empreses.